ઉત્તરાયણમાં ધાબા ઉપર ‘સપરિવાર’ મજા માણવામાં સૌ કોઈ મશગુલ હતા ત્યારે પહેલી વખત જ ‘હુક્કા અને દારૂની મહેફીલ’ પકડાઈ છે. ન્યુ રાણીપમાં આનંદ પાર્ટી પ્લોટ પાસે આર્ય આર્કેડ કોમ્પલેક્સના ધાબા ઉપર રવિવારે રાત્રે સાબરમતી પોલીસે દરોડો પાડ્યો હતો. કોઈએ કન્ટ્રોલ રૂમને ફોન કરતાં પોલીસે ઉત્તરાયણનો દિવસ પૂરો થયો તે પછી રાત્રે ‘નાછૂટકે’ દરોડો પાડવો પડ્યો હોય તેવું દ્રશ્ય લોકોને જોવા મળ્યું હતું. ‘જેસ્ટી રેસ્ટોરન્ટ’ બિલ્ડીંગના ધાબા ઉપર મંડપ બાંધીને ચાર કાઉન્ટર ગોઠવવામાં આવ્યાં હતાં. કાઉન્ટર ઉપરથી દારૂ, બિયર, ભોજન અને હુક્કા પિરસવામાં આવતાં હતાં.